SET บ่ายเสี่ยง “พักฐาน” มากขึ้น แนะเลือกหุ้นที่จ่ายเงินปันผลสูง
SET บ่ายขยับลงเล็กน้อย ตอนนี้แม้ตลาดไม่กลัวระเบิดแต่นักลงทุนก็ระมัดระวัง หากมีข่าวเชิงลบแนะออกมาเฝ้าดูสถานการณ์ใกล้ชิด พร้อมให้แนวรับ 1,540 จุด แนวต้าน แนะเลือกหุ้นที่จ่ายปันผลระดับสูง เพราะนักลงทุนต่างชาติเล็งหุ้น High Dividend ที่ปันผลดีต่อเนื่อง
16 ส.ค. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (16 ส.ค.) ขยับลงเล็กน้อย จากแรงขายทำกำไรหลังดัชนีขึ้นมามากแล้ว บ่ายนี้ตลาดฯจะเคลื่อนไหวในลักษณะเดิม พร้อมให้แนวรับ 1,540 จุด แนวต้าน 1,558 จุด
นายวรุตม์ ศิวะศริยานนท์ กรรมการผู้จัดการสายงานวิจัย บล.เอเชีย เวลท์ เปิดเผยว่า ตลาดหุ้นไทยเช้านี้ปรับตัวลงเล็กน้อย หลังจากที่เมื่อวานผิดคาดจากที่น่าจะลงมากกว่านั้น แต่เนื่องจาก GDP ไตรมาส 2/59 ออกมาดีเกินคาด ตลาดจึงไม่ลงเยอะ สะท้อนว่านักลงทุนไม่ได้เกรงกลัวเหตุระเบิดในจังหวัดท่องเที่ยวภาคใต้จนเกินไปนัก แต่กลับมาปรับลงต่อวันนี้ แม้ไม่มากก็ตาม คงจะมีการขายทำกำไรหุ้นบางตัว ซึ่งวันนี้ก็ไม่แปลกใจที่ตลาดจะขยับลงต่อนิดหน่อย
ทิศทางช่วงบ่ายน่าจะเคลื่อนไหวในลักษณะนี้ ซึ่งยังดีที่ไม่ทรุดลงหนัก ตอนนี้แม้ตลาดไม่กลัวระเบิดแต่นักลงทุนก็ระมัดระวัง ประกอบกับราคาหุ้นปรับขึ้นมาพอสมควรทุกคนก็พร้อมจะขายทำกำไรหากมีข่าวเชิงลบและออกมาเฝ้าดูสถานการณ์ใกล้ชิด
คำแนะนำช่วงนี้ เลือกหุ้นที่จ่ายปันผลระดับสูง เพราะนักลงทุนต่างชาติเล็งหุ้น High Dividend ที่ปันผลดีต่อเนื่องให้กรอบแนวรับวันนี้ 1,540 จุด แนวต้าน 1,558 จุด หากหลุด 1,530 จุด 
บล.ธนชาตระบุในบทวิเคราะห์ (16 ส.ค.) ว่า SET ภาคเช้า “บวก” ต่อในระยะกลาง-ยาว ด้วยเป้าหมาย 1,620 จุด ภายในสิ้นปีนี้ (อิงรายงาน The Revision) ด้วยปัจจัยสนับสนุนจาก 1) สภาพคล่องที่ไหลเข้าสินทรัพย์เสี่ยงต่อเนื่อง 2) การปรับประมาณการกำไร และเป้าหมายพื้นฐานของนักวิเคราะห์ และ 3) การเมืองที่มีเสถียรภาพ และมีความชัดเจนมากขึ้นหลังทำประชามติรับร่างรัฐธรรมนูญเมื่อวันที่ 7 ส.ค.ที่ผ่านมา
อย่างไรก็ดี การปรับสูงขึ้นของ SET เกือบ 10% หลัง Brexit ในช่วงเกือบ 2 เดือนที่ผ่านมาทำให้มีความเสี่ยงจากการ “พักฐาน” มากขึ้น โดยเฉพาะในกรณีที่ SET ไม่สามารถยืนได้เหนือแนวรับบริเวณ 1,542 จุด วันนี้ จะเป็นสัญญาณ “ลบ” ระยะสั้น โดยมีแนวรับสำคัญที่ 1,533 จุด เป็นแนวรับแรก และถัดไปที่ 1,520 จุด ที่เป็น Gap ทางเทคนิค“ลดพอร์ต” บางส่วนเมื่อหลุด 1,542 จุด ลงมา
ในกรณีที่ SET ไม่สามารถยืนได้เหนือ 1,542 จุด วันนี้ โดยมีจุดพิจารณา “ซื้อคืน” ที่ 1,520 +/- จุด ทั้งนี้ถ้าพิจารณาในทางเทคนิคจะเห็นว่าเริ่มมีสัญญาณ Bearish Divergence เกิดขึ้นแล้ว และ MACD เริ่มแสดงให้เห็นถึงโอกาสการ “พักฐาน” มากขึ้น
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า   
KTB    มูลค่าการซื้อขาย 1,477.04 ล้านบาท ปิดที่  19.20 บาท เพิ่มขึ้น 0.10 บาท
ADVANC มูลค่าการซื้อขาย 1,321,07 ล้านบาท ปิดที่ 176.00 บาท ลดลง  3.00 บาท
TRUE   มูลค่าการซื้อขาย 1,190,27 ล้านบาท ปิดที่   8.75 บาท ลดลง  0.15 บาท
BLAND  มูลค่าการซื้อขาย 1,044,11 ล้านบาท ปิดที่   1.72 บาท เพิ่มขึ้น 0.10 บาท
CPALL  มูลค่าการซื้อขาย 1,022,89 ล้านบาท ปิดที่  